語氣正經時，當局者同旁觀者會將處於愛情關係當中嘅人叫做愛人／愛侶、戀人／情人、情侶、「男朋友」／「女朋友」、男女朋友、(某人嘅）另一半……俗氣嘅講法有條仔／條女……粵地人，尤其是香港嗰啲，重興將英文詞彙半鹹淡噉樣嵌入廣東話，用嚟作此類稱呼，例如「darling」、「honey」、「baby」同「bb」等，主角或者外人都用得，亦唔限婚姻狀態。